На пачатку сакавіка Беларускае таварыства “Спадчына”, створанае пры Тартускім цэнтры развіцця сацыяльнага капіталу, правяло першае мерапрыемства. Гасцямі тартускіх беларусаў сталі дэлегацыі нарвскіх “Сяброў” і беларускага таварыства “БЭЗ” з горада Йыхві. Паўдзельнічалі ў свяце і супрацоўнікі Амбасады Беларусі ў Эстоніі на чале з Амбасадарам Анатолем Сцепусем.